Året etter skrev Arne Bendiksen en norsk tekst til sangen med tittelen «Jeg vil ha en blå ballong». Han ga ut sangen på selskapet sitt, Triola, vinteren 1963. «Jeg vil ha en blå ballong» ble raskt en salgssuksess i Norge og lå på VG-lista i 15 uker, hvorav to uker på topp. Sangen var også blant de første i Norge til å ta i bruk fordreide vokaler, slik at de hørtes ut som «smurfestemmer». Sangen ble også utgitt på Bendiksens første soloalbum i 1964.